Pensioen tameletjies | Geloof droom skryf
Liewe blogvriende ek het so lanklaas self geskryf op my blog dat ek amper nie genoeg selfvertroue het om weer te begin nie, maar wees verseker ek het heerlik gelees en ge"reblog" aan julle s'n.
Na die lees van Una se blog oor die toemaak van haar winkel besef ek weereens dit help wanneer mens jou onsekerhede en bekommernisse op skrif sit. Dit verminder die stres so effens en sit dinge in perspektief en die belangrikste van alles is die terugvoer vanaf die blogvriende, selfs al is dit nie met raat en daad nie is dit emosionele ondersteuning.
Vandat julle laas van my gehoor het, het daar baie dinge gebeur waaronder ook lekker dinge soos 'n bootreis van 5 sae saam met my dogter (ek vertel later) maar ek dink dit wat die grootste impak op my lewe en toekoms het is die feit dat ek verlede jaar op 60 moes aftree by die firma waar ek werk op 30 September 2018. Ek is nou 21 jaar hier en a.g.v. die feit dat die ekonomie so beroerd is het ons pensioene ook nie veel gegroei nie. Dus was daar geen manier dat ek kon aftree nie. Maar die Here was goed vir my! My bestuurder wat ek gehad het op daardie stadium sowel as 'n bestuurder van 'n klompie jare gelede (wat by 'n nuwe afdeling is) het my albei 'n kontrak aangebied. Ek het dae en nagte omgeswoeg en het gebid vir wysheid om die regte besluit te neem – die vergoeding was omtrent dieselfde maar ek moes dink aan watter een van die 2 bestuurders in staat sal wees om die kontrak elke jaar te hernu tot 65. Ek glo ek het die regte besluit geneem en het die werk wat ek toe al vir baie jare doen, gelos en na die vorige bestuurder in sy nuwe afdeling toe gegaan en nuwe werk geleer. In die begin het ek heeltyd gewonder of dit wys was om op my ouderdom al hierdie nuwe goed te gaan leer maar nou na 8 maande is ek rustig daaroor.
Die groot bekommernis nou is: wat is die regte ding om met die pensioengeld te doen? Ek het dit nog nie laat uitbetaal nie aangesien ek nog nie weet wat om te doen nie.
Soms het ek slapelose nagte want die somme wil nie klop om af te tree selfs oor 4 jaar nie maar ek weet God is in beheer en Hy sal voorsien!
This entry was posted on Junie 3, 2019, in Uncategorized. Bookmark the permalink.	8 Kommentaar
← "May you be covered in the dust of your Rabbi"
Nihan ouma se hart is so seer! →
8 thoughts on "Pensioen tameletjies"
Junie 3, 2019 om 13:07
Ek is baie, baie bly jy skryf weer bietjie. Jy moes groot besluite neem en dit klink my dit was die regtes vir jou. Dankie dat jy so gereeld by my kom inloer het, ek verstaan nou hoekom jy min hier was. Ag, en ń bootreis! Ons wag dat jy kom vertel.
Junie 3, 2019 om 13:32
Ek glo dit was die regte besluit. En solank my gesondheid hou sal hy my kontrak jaarliks hernu. Dankie Heer
Junie 3, 2019 om 14:15
Dinge het die manier om sommer reg te val. Ek is bly jy het weer kom skryf. Jy moet vertel van jou bootreis!
Junie 3, 2019 om 18:52
Baie dankie ek sal
Junie 3, 2019 om 16:43
Ek is bly jy op die oomblik gelukkig met jou kontrak. Ek glo dit sal vorentoe ook voorspoedig gaan. En ek is groen van jaloesie oor jou bootreis.
Junie 3, 2019 om 18:54
Dit was 'n fees. Veral die tyd wat ek met my dogter kon deurbring. Dankie vir die inloer
Junie 4, 2019 om 07:07
Raak rustig oor jou pensioen. DIe regte ding sal kom op die regte tyd. En jy sal wyse besluite neem.